CELEX: 62006TA0050(01)
Language: et
Date: 2012-03-21 00:00:00
Title: Liidetud kohtuasjad T-50/06 RENV, T-56/06 RENV, T-60/06 RENV, T-62/06 RENV ja T-69/06 RENV: Üldkohtu 21. märtsi 2012 . aasta otsus — Iirimaa jt versus komisjon (Riigiabi — Direktiiv 92/81/EMÜ — Mineraalõli aktsiisimaks — Alumiiniumoksiidi tootmisel kütusena kasutatav mineraalõli — Aktsiisivabastus — Vabastuse kooskõla direktiivi 92/81 artikli 8 lõike 4 alusel vastu võetud nõukogu heakskiitva otsusega — Liidu aktide õiguspärasuse eeldamine — Õiguskindlus — Hea haldus)

5.5.2012   
            
            
               ET
            
            
               Euroopa Liidu Teataja
            
            
               C 133/21
            
         Üldkohtu 21. märtsi 2012. aasta otsus — Iirimaa jt versus komisjon
   (Liidetud kohtuasjad T-50/06 RENV, T-56/06 RENV, T-60/06 RENV, T-62/06 RENV ja T-69/06 RENV) (1)
   
   (Riigiabi - Direktiiv 92/81/EMÜ - Mineraalõli aktsiisimaks - Alumiiniumoksiidi tootmisel kütusena kasutatav mineraalõli - Aktsiisivabastus - Vabastuse kooskõla direktiivi 92/81 artikli 8 lõike 4 alusel vastu võetud nõukogu heakskiitva otsusega - Liidu aktide õiguspärasuse eeldamine - Õiguskindlus - Hea haldus)
   2012/C 133/39
   Kohtumenetluse keeled: inglise, prantsuse ja itaalia
   
      Pooled
   
   
      Hageja: Iirimaa (esindaja: D. O’Hagan, hiljem E. Creedon, keda mõlemat abistas barrister P. McGarry) (kohtuasi T-50/06 RENV); Prantsuse Vabariik (esindajad: G. de Bergues ja J. Gstalter) (kohtuasi T-56/06 RENV); Itaalia Vabariik (esindajad: avvocato dello Stato G. Aiello, avvocato dello Stato G. De Bellis ja avvocato dello Stato S. Fiorentino) (kohtuasi T-60/06 RENV); Eurallumina SpA (asukoht Portoscuso (Itaalia) (esindajad: solicitor R. Denton ja solicitor L. Martin Alegi) (kohtuasi T-62/06 RENV); Aughinish Alumina Ltd (asukoht Askeaton (Iirimaa) (esindajad: solicitor J. Handoll ja solicitor C. Waterson) (kohtuasi T-69/06 RENV)
   
      Kostja: Euroopa Komisjon (esindajad: V. Di Bucci, N. Khan, D. Grespan ja K. Walkerová)
   
      Ese
   
   Nõue tühistada komisjoni 7. detsembri 2005. aasta otsus 2006/323/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (ELT 2006, L 119, lk 12).
   
      Resolutsioon
   
   
               1.
            
            
               Tühistada komisjoni 7. detsembri 2005. aasta otsus 2006/323/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta osas, milles tuvastatakse või tuginetakse asjaolule, et Itaalia Vabariigi, Iirimaa ja Prantsuse Vabariigi poolt kuni 31. detsembrini 2003 kohaldatud alumiiniumoksiidi tootmiseks kasutatavate mineraalõlide aktsiisivabastus on riigiabi EÜ artikli 87 lõike 1 tähenduses, ja osas, milles kohustatakse Prantsuse Vabariiki, Iirimaad ja Itaalia Vabariiki võtma kõik vajalikud meetmed, et need vabastused abisaajatelt tagasi nõuda ulatuses, milles nad ei olnud maksnud raske kütteõli aktsiisi vähemalt määraga 13,01 eurot 1 000 kg kohta.
            
         
               2.
            
            
               Jätta Euroopa Komisjoni kohtukulud tema enda kanda ja mõista temalt välja Iirimaa kohtukulud kohtuasjas T-50/06 RENV, Prantsuse Vabariigi kohtukulud kohtuasjas T-56/06 RENV, Itaalia Vabariigi kohtukulud kohtuasjas T-60/06 RENV, Eurallumina SpA kohtukulud kohtuasjas T-62/06 RENV ja Aughinish Alumina Ltd kohtukulud kohtuasjas T-69/06 RENV, sealhulgas ajutiste meetmete kohaldamise menetluse kohtukulud kohtuasjas T-69/06 R.
            
         
      (1)  ELT C 86, 8.4.2006.